Герман Пауль

ПАУЛЬ - (Paul) Герман (7. 8. 1846, Зальбке, Магдебург маңы, - 29. 12. 1921, Мюнхен) - неміс тілі маманы, германист, младограмматизм өкілдерінің бірі. Фрейбург (1874 жылдан; сонда профессор), Мюнхен (1893-1916) ун-ттерінде сабақ берді. Басты еңбектері неміс тарихына ("Тіл тарихының принциптері", 1880, орыс тілінде 1960), лексикографиясы ("Неміс тілінің сөздігі", 1897, 7-бас. 1960) мен грамматикасына ("Неміс тілінің грамматикасы", 1916-20. 5-бас. 1958) арналған. П-дің қатысуымен және редакторлық етуімен герман филологиясы мен этнографиясы жайында мол материал қамтылған "Герман филологиясының негіздері" атты (1 - 3-т., 1891-93; 1911 ж. осы аттас монография болып шықты) коллективтік еңбек жарық көрді.

 Дереккөздер 
Қазақ Совет Энциклопедиясы